
За хората със зрителни затруднения

Министърът на транспорта Петър Мутафчиев стартира версията на Интернет портала за незрящи, в присъствието на изпълнителния директор на Агенция за хората с увреждания Минчо Коралски, председателя на Национално читалище на слепите „Луи Брайл” Спас Карафезов и много представители на различни неправителствени организации.

„Тук ние ще се стремим да дадем пълна информация за услугите, които предлагат дружествата към министерството на транспорта, а  също така за правата, които имат  хората с увреждания” – заяви министър Мутафчиев. „Убеден съм наистина, че  нашия пример ще бъде последван и от други администрации, така че след време да можем да кажем, че пред информацията няма никакви прегради” – каза министърът.

„Искам да благодаря на ръководството на министерството, за това че в българската администрация най-сетне се поглежда с едно ново виждане към проблемите на хората с увреждане. Това е първото министерство, което започва една широка програма насочена към хората с увреждания и в този смисъл аз искам да му пожелая успех, като още от сега си признавам, че ние ще „откраднем” хубавата идея и вероятно сайтът на Агенцията за хората с увреждания ще е следващият, който ще има своя версия за хората с увредено зрение. Ние ще разширим взаимодействията си”, отбеляза Минчо Коралски.

„Изразявам дълбоката ми благодарност за този жест на Министерство на транспорта. Вие давате заразителен пример как трябва добрата практика в ЕС и в напредналите страни в целия свят да се прилага в държавната администрация”, сподели Спас Карафезов.

В изпълнение на европейските директиви за осигуряване на равен достъп до информацията на всички социални групи и максимална информираност по закони, проекти, стратегии и услуги, предоставяни от държавната администрация, Министерството на транспорта разработи нова версия на интернет портала - за незрящи. Това е първата интернет страница от подобен характер в държавната администрация, изцяло консултирана с ползвателите u – Национално читалище на слепите „Луи Брайл” и неговите членове, като особена помощ при разработката оказа Иван Доброволов. Тя позволява да се улесни достъпът на всички хора до услугите, предлагани от Министерство на транспорта в контекста на предстоящото членство на Република България в Европейския съюз и помага за по-пълното социализиране на хората с увредено зрение.

Предимствата на версията на интернет портала са: 

Предоставяне на възможност незрящи и хора с нарушено зрение да ползват информацията, предлагана от Министерство на транспорта.

За улеснение на потребителите на основната страница е обособено място на второстепенните разпоредители към Министерство на транспорта, където се публикува актуална информация за дейността им.

Да използваме правото си на безплатна почивка

За лица с над 90% трайно намалена работоспособност с чужда помощ 

Право на целева помощ за балнеолечение и храна веднъж годишно до трикратния размер на гарантирания минимален доход ( до 165 лева или до 330 лева за двамата ). Правото се ползва и от придружител. Помощта за балнеолечение се отпуска, когато лицето не е ползвало правото на друго основание (чл. 22 от ППЗСП); 

Право на безплатно пътуване 2 пъти в годината – отиване и връщане, с жп и автобусен транспорт в страната срещу представено удостоверение издадено от Дирекция “Социално подпомагане”. Правото се ползва и от придружител (чл. 19 от ППЗСП); 

Необходими документи 

Експертно решение на ТЕЛК/НЕЛК, експертно решение на РЕЛКК/ЦЕЛКК;направление; направление  от личния лекар за необходимостта от балнео-санаториално лечение , което се заверява в съответния санаториум; Разходооправдателен документ за проведено балнео-санаториално лечение(фактури за нощувки и храна ) , представен в едномесечен срок от крайната дата на престоя;

Удостоверение за безплатно пътуване с жп или автобусен транспорт ; Разходооправдателен документ за извършено пътуване с автобусен транспорт в страната ( билетите в двете посоки за титуляра и придружителя ) ;Молба-декларация се подава след завръщане от лечението , до един месец от крайната дата на престоя,като   се представят и всички документи , , и лична карта или личен паспорт ( за извършените пътувания с автобусен транспорт молбата-декларация може да се подаде за всяко едно от извършените пътувания).

За лица с над 90% трайно намалена работоспособност без чужда помощ 

Право на целева помощ за балнеолечение и храна веднъж годишно до трикратния размер на ГМД (чл. 22 от ППЗСП).до 165 лева . Помощта се отпуска, когато лицето не е ползвало правото на друго основание (чл. 23 от ППЗСП); 

Право на безплатно пътуване 2 пъти в годината – отиване и връщане, с жп и автобусен транспорт в страната срещу издадено удостоверение от Дирекция “Социално подпомагане” (чл. 19 от ППЗСП); 

Необходими документи 

Експертно решение на ТЕЛК/НЕЛК, експертно решение на РЕЛКК/ЦЕЛКК;направление  от личния лекар за необходимостта от балнео-санаториално лечение , което се заверява в съответния санаториум ; Разходооправдателен документ за проведено балнео-санаториално лечение, ( фактури за храна и нощувки ) , представен в едномесечен срок от крайната дата на престоя; 

Удостоверение за безплатно пътуване с жп и автобусен транспорт; Разходооправдателен документ за извършено пътуване с автобусен транспорт в страната ( билетите вдвете посоки  ); Молба-декларация се подава след завръщане от лечението , до един месец от крайната дата на престоя , като  се представят и всички документи , както и лична карта или личен паспорт . за извършените пътувания с автобусен транспорт молбата-декларация може да се подаде за всяко едно от извърше
ните пътувания) . 

Критерии
С любезното съдействие на Центъра за независим живот, публикуваме основните критерии за достъпна сграда, с които трябва да се съобразяват собствениците на магазини, банки, изложби и др., ако желаят хората с физически увреждания да бъдат част от техните клиенти

Вход:

 без стъпала или с рампа, чийто наклон е до 6%. Не се смята за стъпало праг до 3 см. Широчина на вратата - най-малко 80 см. Важно е вратата да се отваря лесно, да не е въртяща се или с автомат. 

Предверия:

 трябва да бъдат 140 на 120 см, желателно е вратите да се отварят лесно, т.е. да не са въртящи се врати и да не са с автомат.

Коридори:

 ширина минимум 100 см.

Необходимо е стъпалата винаги да бъдат комбинирани с рампа или да има асансьор за придвижване между етажите.

Достъпни асансьори: до асансьора трябва да се стига безпрепятствено, т.е. да не се налага преодоляване на стъпала или твърде тесни участъци. Асансьорната площадка трябва да има размери 140 на 140 см. Минимални размери на асансьорната кабина:

 ширина 120 см, дълбочина 140 см.

Достъпен санитарен възел: достатъчно място, за да маневрира количка. Най-малко една ръкохватка разположена под прав ъгъл, която да улесни прехвърлянето върху тоалетната чиния, а желателно е да има втора подвижна ръкохватка.

НОВИНИ

Празниците на Плевен    

Празниците на Плевен започнаха с тържествен ритуал по издигане на националния трикольор и знамето на Плевен. Молебен за здраве и благоденствие отслужиха плевенски свещеници.На площада пред сградата на Общината се събраха стотици плевенчани и гости, сред които делегации от американския град Шарлотсвил и Ростов на Дон, Русия, народни представители, на държавната и местна власт.В своето приветствие, г-н Найден Зеленогорски благодари на своите съграждани за “живия творчески дух, за трудолюбието и усърдието, с които се изграждат настоящето и извайват бъдещето, за сърдечността, топлотата и гостоприемството, които впечатляват гостите на града и те отново и отново се връщат в Плевен. Най-голямото достойнство на града са именно неговите хора, запазили в душата и сърцето си традициите и ценностите. Хората на Плевен са силата, която твори и създава съвременния облик на града.” На празничния ден бяха връчени отличията “почетен” и “заслужил” гражданин на Плевен. Доц. д-р Стоян Танчев и художникът Петър Мичев бяха удостоени със званието “Заслужил гражданин на Плевен”.Със званието “Почетен гражданин на Плевен“ посмъртно бяха удостоени доц. д-р Кунчо Игнатов, дългогодишен ректор на Висшия медицински университет и тенисистката Емилия Нейкова, носител на 40 републикански титли по тенис на маса. 

 С блок от патриотични песни, от България и света, хор “Звъника” поздрави слънчевия ни град. Програмата по повод тържествата на Плевен продължи с концерт на фолклорен ансамбъл “Мизия” и Общински духов оркестър. А вечерта пл.“Възраждане” вЪЗРАЖДАНЕ се превърна в сцена за концерта на етно група “Булгара”.

Клуб на пенсионера    

На 27 април кметът на Община Плевен Найден Зеленогорски откри в с. Къшин Клуб на пенсионера. На откриването присъства и д-р В. Матеев, заместник кмет. Клубът е оборудван със средства от бюджета на Общината. Освен с всички необходими мебели, клубът разполага с телевизор ихладилна витрина. Около 30 човека ще се възползват безплатно от новата придобивка. 

Разходите за ток и вода също ще са за сметка на общинския бюджет. 

До края на годината предстои откриването на още няколко клуба на пенсионера и на хора в неравностойно положение.  

Народни обичаи    

На 3 май от 17.30 часа във “Възрожденска къща – Български корен” фбяха представени народни обичаи от децата на ОДЗ ”Щурче”.- “Наклала е малка мома, наклала е седенчица” - претворяване на седянка, обединяваща всички пролетни празници. Това е заключителното представление от цикъла Пролетни народни обичаи. Участие ще вземе и Ансамбъл за автентичен фолклор на Митко Димитров. Музикалният съпровод е на известния плевенски акордеонист Васко Василев. Тържеството е под мотото: “Цветен Георги хоро води, хоролище разиграва, малки моми разтрошава". 

Японска културна делегация 

На 2 май 2006 г., кметът на Плевен г-н Найден Зеленогорски се срещна с Министъра на културата на провинция Йокохама, Япония проф. Юко ЯмаокаНа срещата, г-н Зеленогорски запозна проф. Ямаока с културния живот на Плевен и с многобройните международни контакти на града. Гостенката сподели, че е впечатлена от отношението на хората и красотата на Плевен. След като разбра, че все още нямаме установени контакти с японски град, проф. Ямаоко сподели, че Йокохама е един от първите японски градове, който се е отворил към чужбина и с удоволствие ще съдейства пред градската управа за осъществяване на контакти с Плевен.Проф. Ямаока е и една от най-изтъкнатите японски пианистки.Завършила с отличие Парижката музикална академия, член на редица международни асоциации по музика и култура и на международни журита във Франция, Япония, Канада, Испания, Италия. Госпожа Ямаока е професор и консултант във Висшите училища по музика в Токио. Носител е на френската награда “Кавалер на ордена на изкуствата”, която й се присъжда от Френското правителство. 

Благодарствено писмо    

Благодарствено писмо до Кмета на Плевен, г-н Н.Зеленогорски и екипа му изпрати Обществен фонд – Читалищата. Писмото е по повод оказаната морална и финансова подкрепа на Община Плевен за организирането и осъществяването на първото издание на Детските театрални празници”Вълшебната завеса”. “Благодарение на подкрепата на Община Плевен, на дарителите и спонсорите на нашето сдружение и усилията на много плевенски организации, институции, фирми млади хора и граждани, в нашия град се сложи началото на културно събитие, което събра повече от 1 900 деца.” В писмото Плевенски Обществен Фонд Читалища изказва и своето удовлетворение от създадената възможност за установяване на партньорски взаимоотношения с професионални театрални институции и организации от страната, “които са гаранция за още по-успешното и мащабно провеждане на следващото издание на Детските театрални празници през следващата година.

Спешна медицинска помощ

Белодробна емболия 

Белодробната емболия възниква при запушване на белодробната артерия или клонове от ембол. Емболът представлява откъснал се от вени на венозната мрежа кръвен съсирек /тромб/, който по венозен път достига и запушва голям кръвоносен съд в белите дробове. В по-редки случаи тромбът се образува в артериалната мрежа. Локализацията на тромба най-често е в крайниците, в малкия таз, в сърцето,но и на други места в организма. Наблюдават се тромби-емболи след операции, след раждане, след травми и разкъсвания на органи и съдове, при тромбофлебити и флеботромбози и при други болнстни състояния. 

При масивна белодробна тромбоемболия внезапно настъпва много силен задух с гръдна болка, тахикардия, спадане на артериалното налягане, остра дихателна недостатъчност и смърт. При по-ограничена тромбоемболия със запушване на по-малки клонове на белодробната артерия задухът е по-слабо изразен, придружен от кашлица и отделяне на кръвенисти храчки поради развитие на белодробен инфаркт. 

Лечението се извършва в интензивно отделение по спешно показание. Прилагат лекарства /съдоразширяващи, противосъсиращи, спазмолитици/, кислород. Паралелно се провежда и лечение на заболяванията, предизвикващи тромбоемболични усложнения. 

Прогнозата на масивната белодробна тромбоемболия е абосолютно лоша, бързо настъпва смърт от остра дихателна недостатъчност и сърдечно-съдова слабост. Прогнозата на ограничената белодробна тромбоемболия, засягаща белодробен дял или дялчета, с развитие на белодробен инфаркт, е сериозна. 

Профилактиката се сътои в отстраняване или активно и успешно лечение на основните предизвикващи и предразполагащи заболявания и състояния.

Универсалното решение. Планиране и дизайн за всички

"Универсалното решение е създаване на стоки и среда, които да се ползват от всички хора, при това във възможно най-голяма степен, без необходимост от адаптация или специализирани проекти."

Концепцията за Универсалното решение съдържа както идеята, така и конкретните опити всички сгради, архитектурната среда и стоките за потребление да бъдат замислени и реализирани по такъв начин, че да бъдат използвани във възможно най-голяма степен от всички - деца и възрастни, хора с различен ръст и възможности, увредени и здрави.

През последните 20-30 години се извършва постоянно усъвършенстване на сградите и прилежащите пространства в посока на тяхната използваемост от всички. Това развитие е най-очевидно в обществените сгради, както и в жилищните с възрастово гъвкав стандарт. Решенията постоянно се подобряват технически и естетически, особено там, където достъпността е била включена още в първите етапи от процеса на проектиране.

Въпреки това положително развитие, ние сме свидетели на много грешки и непълноценни решения. Липсата на знания или на средства все още води до слаба достъпност. Това се отнася и за мерките, предвидени например от Правилника за строителство. Някои от неговите разпоредби са изпълнени грешно и ефектът от това е по-ниската степен на функционалност. Това е свързано със знанията и компетентността на градостроителите, архитектите и строителите, но също и с разбирането, че всеки има равни права и възможности за участие в социалния живот.

Ние сме свидетели на решения, които изключват или стигматизират, тъй като хората с увреждания трябва да ползват отделни входове или строго определени места във влаковете, кината и на стадионите. Привидно налице е желанието да се постигне техническа достъпност, но се отделя твърде малко внимание за приобщаването на всеки. Като местоположение, архитектурно оформление и използвани материали. Решенията на домовете за специфични групи стари или увредени хора имат определено излъчване на гета, в които пребивават хора, нуждаещи се от грижи. 

Няма съмнение, че повече внимание се отделя на достъпността за хора с физически увреждания, отколкото за другите групи. За това съществуват няколко причини. Нуждите на хората с физически увреждания, особено на ползващите инвалидни колички, се виждат лесно. Едно стъпало може да попречи на такъв човек да влезе в сградата. В Впрочем, хората с физически увреждания съставляват и най-голямата група. Но тя включва и лица със сърдечни и белодробни проблеми, които имат затруднения с изкачването на наклони и стъпала. Все още имамного да се направи, преди да бъде напълно усъвършенствана достъпността за хората с физически увреждания. Това важи и за ред предизвикателства, свързани с намаляване на бариерите, които физическата среда изправя пред хора с ограничено зрение или слух, с увреждания, предизвикани от околната среда (астма и алергии) или с проблеми в научаването.

Грижите за хора с увреждания заемат централно място в осъществяването на Универсалното решение. Те обаче трябва да се обвържат с грижа за останалото население, било то деца възрастни, мъже, жени или хора с различен етнически произход и култура.Различните потребности на хората с увреждания са важно, но недостатъчно условие, когато процесите на планиране, проектиране или дизайн обхващат цялото население.

Класически пример за това е малката височина на тротоарния бордюр - конфликт между грижата за слепите и вниманието към хората с инвалидни колички, който е на път да намери своето решение.

Изчислено е , че в Норвегия и други страни на Западна Европа, 19% от населението са хора с увреждания, които имат постоянни проблеми в главните области на живота. Инвалидността е пряко свързана с възрастта. 70% от хората с увреждания са над 45 години. През периода до 2005 година се очаква нарастване на техния брой поради увеличаване процента на старите хора спрямо населението като цяло. Редица изследвания показват, че постоянната инвалидност дава отражение върху умственото развитие, работата и участието в социалния живот. Освен това има хора с вторични затруднения, свързани с движенията, зрението или слуха и дължащи се на естествения процес на остаряване, които обаче не се водят от статистиката като инвалидизирани. В живота си повечето хора получават временни увреждания, дължащи се на заболяване или нараняване. Достъпните сгради, околните пространства и средствата за комуникация служат не само на онези, които имат разнообразни и в различна степен увреждания, но също така улесняват и всекидневния живот, например на родители с малки деца, било чрез асансьорите в сградите или автобусите с нисък под. Сградите и околните пространства, в които човек лесно може да намери посоката си, служат не само на лицата с физически или умствени увреждания, но са нещо, от което може да се възползва всеки. Като пример могат да послужат четливите и логични указателни знаци. Те се ползват и от хора, които не разбират местния език. Нуждите на хората с увреждания правят по- всеобхватни някои грижи за достъпността. Силно замърсеният въздух веднага влошава състоянието на хората с астма, но в дългосрочен план може да увреди здравето и на останалите.

Независимо от факта, че достъпността играе положителна роля за голяма част от населението, на нея все още се гледа като на област за специализирани грижи.

По-леко за стомаха и на портмонето 

Картофени палачинки

1 ? кг картофи

1 -2 глави лук

2 яйца

2 с.л. брашно

олио за пържене

Картофите измивате и обелвате. Стържете на финно ренде в голяма купа.

Обелвате лука и го нарязвате възможно на най-дребно и омесва с настърганите картофи.

Разрешена е употребата на блендер, рендета и кухненски роботи - целта оправдава прилагана техника - получаването на палачинкова смес от сурови картофи и лук:))

Добавяте яйцата и брашното и се получава каша, трябва да е малко по-гъста отколкто са класическите палчинки, оптималната гъстота се намира с опита, трябва да е толкова течно, че да се разлее в тигана и да не е много рядко, за да не поеме много мазнина.

Олиото (около 1см ниво) се нагрява в тиган. Прави се палачинка от картофената маса, която се пържи около 3-4 мин от всяка страна на среден огън, до златисто- кафяво.

Могат да се направят в тефлонов тиган, в който се слагат около 1 ч.л. олио.

Пълнени тиквички

300 г кайма (смес)

1 ч.ч. нарязани пресни гъби

100 г кашкавал

8 средно големи тиквички

1 връзка магданоз

5-6 скилидки чесън

2 с.л. олио

сол и черен пипер на вкус.

Тиквичките се изчистват и полусваряват в подсолена вода. След като изстинат, се разрязват по дължина и се издълбава вътрешността им.

Месото леко се изпържва в мазнината с малко вода. Към това се прибавя вътрешността на тиквичките, стритият чесън, част от кашкавала, който е настърган, нарязаните ситно гъби. Посолява се и се наръсва с черен пипер. Разбърква се сместа и се задушава 3-4 минути. 

С получената смес се пълнят разрязаните тиквички и се нареждат в тавичка. Отгоре се наръсват с останалия настърган кашкавал и се пекат на умерена фурна около 30 минути.

